Na temelju članka 3. stavka 1. Opće uredbe o zaštiti podataka (EU) 2016/679 i članka 48. Statuta Osnovne škole Podmurvice, Školski odbor na sjednici održanoj dana 22. svibnja 2018. godine., donosi

**PRAVILNIK**

**O OBRADI I ZAŠTITI OSOBNIH PODATAKA**

**I. OPĆE ODREDBE**

Članak 1.

U postupku obrade osobnih podataka i zaštite pojedinaca u pogledu obrade osobnih podataka i pravila povezana sa slobodnim kretanjem osobnih podataka Osnovna škola Podmurvice (u daljnjem tekstu: Škola) obveznik je primjene Opće uredbe o zaštiti podataka (EU) 2016/679 (dalje u tekstu: Opća uredba).

Članak 2.

Sukladno čl. 4. toč. 7. Opće uredbe Škola je voditelj obrade osobnih podataka koja određuje svrhu i sredstva obrade osobnih podataka u skladu s nacionalnim zakonodavstvom i/ili pravom EU.

Članak 3.

U skladu sa Općom uredbom pojedini izrazi u ovom Pravilniku imaju sljedeće značenje:

*„osobni podatak“* označava sve podatke koji se odnose na pojedinca čiji je identitet utvrđen ili se može utvrditi

*„ispitanik”* jest osoba odnosno pojedinac čiji se identitet može utvrditi, koja se može identificirati izravno ili neizravno, osobito uz pomoć identifikatora kao što su ime, identifikacijski broj, podaci o lokaciji, mrežni identifikator ili uz pomoć jednog ili više čimbenika svojstvenih za fizički, fiziološki, genetski, mentalni, ekonomski, kulturni ili socijalni identitet tog pojedinca

*„obrada”* znači svaki postupak ili skup postupaka koji se obavljaju na osobnim podacima ili na skupovima osobnih podataka, bilo automatiziranim bilo neautomatiziranim sredstvima kao što su prikupljanje, bilježenje, organizacija, strukturiranje, pohrana, prilagodba ili izmjena, pronalaženje, obavljanje uvida, uporaba, otkrivanje prijenosom, širenjem ili stavljanjem na raspolaganje na drugi način, usklađivanje ili kombiniranje, ograničavanje, brisanje ili uništavanje

*„sustav pohrane”* znači svaki strukturirani skup osobnih podataka dostupnih prema posebnim kriterijima, bilo da su centralizirani, decentralizirani ili raspršeni na funkcionalnoj ili zemljopisnoj osnovi

*„voditelj obrade”* znači fizička ili pravna osoba, tijelo javne vlasti, agencija ili drugo tijelo koje samo ili zajedno s drugima određuje svrhe i sredstva obrade osobnih podataka; kada su svrhe i sredstva takve obrade utvrđeni pravom Unije ili pravom države članice, voditelj obrade ili posebni kriteriji za njegovo imenovanje mogu se predvidjeti pravom Unije ili pravom države članice;

*„primatelj”* znači fizička ili pravna osoba, tijelo javne vlasti, agencija ili drugo tijelo kojem se otkrivaju osobni podaci, neovisno o tome je li on treća strana.

*„treća strana”* znači fizička ili pravna osoba, tijelo javne vlasti, agencija ili drugo tijelo koje nije ispitanik, voditelj obrade, izvršitelj obrade ni osobe koje su ovlaštene za obradu osobnih podataka pod izravnom nadležnošću voditelja obrade ili izvršitelja obrade

*„privola* *ispitanika“* znači svako dobrovoljno, posebno, informirano i nedvosmisleno izražavanje želja ispitanika kojim on izjavom ili jasnom potvrdnom radnjom daje pristanak za obradu osobnih podataka koji se na njega odnose;

*„povreda osobnih podataka”* znači kršenje sigurnosti koje dovodi do slučajnog ili nezakonitog uništenja, gubitka, izmjene, neovlaštenog otkrivanja ili pristupa osobnim podacima koji su preneseni, pohranjeni ili na drugi način obrađivani

*„pseudonimizacija”* znači obrada osobnih podataka na način da se osobni podaci više ne mogu pripisati određenom ispitaniku bez uporabe dodatnih informacija, pod uvjetom da se takve dodatne informacije drže odvojeno te da podliježu tehničkim i organizacijskim mjerama kako bi se osiguralo da se osobni podaci ne mogu pripisati pojedincu čiji je identitet utvrđen ili se može utvrditi

Članak 4.

Osobne podatke fizičkih osoba Škola obrađuje zakonito, pošteno i transparentno. Obrađuju se samo primjereni i relevantni osobni podaci i to isključivo u posebne, izričite i zakonite svrhe te se dalje ne obrađuju na način koji nije u skladu s tim svrhama.

Osobne podatke koje Škole obrađuje su točni te se po potrebi ažuriraju. Osobni podaci koji nisu točni bez odlaganja se brišu ili ispravljaju.

Škola osobne podatke obrađuje isključivo na način kojim se osigurava odgovarajuća sigurnost osobnih podataka, uključujući zaštitu od neovlaštene ili nezakonite obrade te od slučajnog gubitka, uništenja ili oštećenja primjenom odgovarajućih tehničkih i organizacijskih mjera.

Škola osobne podatke čuva samo onoliko dugo koliko je potrebno u svrhe radi kojih se osobni podaci obrađuju. Iznimno, osobni podaci mogu se pohraniti i na dulja razdoblja, ali samo ako će se isti obrađivati isključivo u svrhe arhiviranja u javnom interesu, u svrhe znanstvenog ili povijesnog istraživanja ili u statističke svrhe.

**II. OBRADA OSOBNIH PODATAKA**

Članak 5.

Škola osobne podatke obrađuje samo i u onoj mjeri ako je ispunjen jedan od sljedećih uvjeta:

* da je ispitanik dao privolu za obradu svojih osobnih podataka u jednu ili više posebnih svrha
* da je obrada nužna za izvršavanje ugovora u kojem je ispitanik stranka
* da je obrada nužna radi poštovanja pravnih obveza Škole
* da je obrada nužna kako bi se zaštitili ključni interesi ispitanika ili druge fizičke osobe
* da je obrada nužna za izvršavanje zadaće od javnog interesa ili pri izvršavanju javnih ovlasti Škole
* da je obrada nužna za potrebe legitimnih interesa Škole ili treće strane, osim u slučaju kada su od tih interesa jači interesi ili temeljna prava i slobode ispitanika koji zahtijevaju zaštitu osobnih podataka, osobito ako je ispitanik dijete.

Članak 6.

Privola kojom ispitanik Školi daje pristanak za obradu osobnih podataka koji se na njega odnose jest dobrovoljna, u pisanom obliku s lako razumljivim, jasnim i jednostavnim jezikom, jasno naznačenom svrhom za koju se daje i bez nepoštenih uvjeta.

Ako se radi o obradi osobnih podataka djeteta ispod dobne granice od 16 godina, privolu na način opisanom u stavku 1. ovog članka daje nositelj roditeljske odgovornosti nad djetetom (roditelj ili zakonski skrbnik djeteta).

Članak 7.

U postupku obrade osobnih podataka Škola na odgovarajući način (pisano ili izravno usmeno) ispitaniku pruža sve informacije vezano uz obradu njegovih osobnih podataka, a osobito o svrsi obrade podataka, pravnoj osnovu za obradu podataka, legitimnim interesima Škole, namjeri predaji osobnih podataka trećim osobama, razdoblju u kojem će osobni podaci biti pohranjeni, o postojanju prava ispitanika na pristup osobnim podacima te na ispravak ili brisanje osobnih podataka i ograničavanje obrade, prava na ulaganje prigovora i dr.

**III. PRAVA ISPITANIKA**

Članak 8.

Škola će odmah, a najkasnije u roku od mjeseca dana od dana podnošenja zahtjeva ispitanika ili njegovog zakonskog zastupnika ili punomoćnika:

* informirati ispitanika o svrsi obrade njegovih osobnih podataka, kategorijama osobnih podataka koji se obrađuju, o primateljima ili kategorijama primatelja kojima su osobni podaci otkriveni ili će im biti otkriveni, predviđenom razdoblju u kojem će osobni podaci biti pohranjeni te u slučaju kada se osobni podaci ne prikupljaju od ispitanika o njihovu izvoru
* dostaviti ispitaniku ispis osobnih podataka sadržanih u sustavu pohrane koji se na njega odnose
* ispraviti netočne podatke ili podatke dopuniti
* provesti brisanje osobnih podataka koji se na ispitanika odnose pod uvjetom da osobni podaci više nisu nužni u odnosu na svrhe za koje su prikupljeni ili ako ispitanik povuče privolu na kojoj se obrada temelji.

Rok iz st. 1. ovog članka može se prema potrebi produljiti za dodatna dva mjeseca, uzimajući u obzir složenost i broj zahtjeva. Škola obavješćuje ispitanika o svakom takvom produljenju u roku od mjesec dana od zaprimanja zahtjeva, zajedno s razlozima odgađanja.

Ako je zahtjev ispitanika podnesen elektroničkom poštom, Škola informaciju pruža elektroničkim putem ako je to moguće, osim ako ispitanik zatraži drugačije.

O razlozima odbijanja zahtjeva ispitanika iz st. 1. ovog članka. Škola će bez odgađanja, a najkasnije jedan mjesec od primitka zahtjeva, izvijestiti ispitanika o razlozima odbijanja zahtjeva.

Članak 9.

Škola informacije pružene u skladu s čl. 8. pruža bez naknade.

Iznimno, ako su zahtjevi ispitanika očito neutemeljeni ili pretjerani Škola će naplatiti razumnu naknadu uzimajući u obzir administrativne troškove (trošak fotokopiranja, dostave i sl.) pružanja informacija ili obavijesti.

Članak 10.

Ispitanik koji smatra da je Škola povrijedila neko njegovo pravo zajamčeno Općom uredbom ima pravo podnijeti zahtjev za utvrđivanje povrede prava nadležnom tijelu.

**IV. SUSTAV POHRANE**

Članak 11.

Škola prikuplja i obrađuje sljedeće vrste osobnih podataka:

* osobni podaci zaposlenika Škole
* osobni podaci o učenicima redovitih razrednih odjela, Posebnog razrednog odjela i učenika Produženog boravka
* osobni podaci o članovima Školskog odbora
* osobni podaci o roditeljima članovima Vijeća roditelja
* osobni podaci o kandidatima koji sudjeluju u natječajnom postupku za zasnivanje radnog odnosa
* osobni podaci vanjskih suradnika i primatelja honorara i naknada
* osobnni podavi pripravnika, volontera i studenata na stručnoj praksi
* os0bni podaci o pomoćnicima u nastavi

Članak 12.

Za osobne podatke navedene u članku 11. ovog članka Škola vodi evidenciju aktivnosti obrade koja se nalazi u prilogu ovog Pravilnika i smatra se njezinim sastavnim dijelom.

Evidencija aktivnosti obrade sadrži najmanje sljedeće podatke:

− ime i kontaktne podatke Škole, ravnatelja Škole i službenika za zaštitu podataka

− svrhu obrade

− opis kategorija ispitanika i kategorija osobnih podataka;

− kategorije primatelja kojima su osobni podaci otkriveni ili će im biti otkriveni

− predviđene rokove za brisanje različitih kategorija podataka

− opći opis tehničkih i organizacijskih sigurnosnih mjera za zaštitu podataka

Članak 13.

Ravnatelj Škole donosi odluku o osobama zaduženim za obradu i zaštitu osobnih podataka iz čl. 11. ovog Pravilnika.

**V. SLUŽBENIK ZA ZAŠTITU PODATAKA**

Članak 14.

Ravnatelj škole imenuje službenika za zaštitu podataka.

Službenik za zaštitu podataka ima odgovarajuću stručnu spremu sukladno Uredbi, a imenuje se iz redova zaposlenika Škole.

Kontakt podaci službenika za zaštitu podataka dostupni su na mrežnim stranicama Škole.

Službenik za zaštitu podataka obavlja poslove informiranja i savjetovanja odgovornih osoba Škole i njegovih zaposlenika koji neposredno obavljaju obradu osobnih podataka o njihovim obvezama iz Opće uredbe, prati poštivanje Uredbe te drugih odredaba Unije ili države članice o zaštiti, osigurava prava ispitanika te surađuje s nadzornim tijelom.

Službenik za zaštitu podataka dužan je čuvati povjerljivost svih informacija koje sazna u obavljanju svoje dužnosti.

**VI. MJERE ZA ZAŠTITU OSOBNIH PODATAKA**

Članak 15.

Da bi se izbjegao neovlašteni pristup osobnim podacima, podaci u pisanom obliku čuvaju se u registratorima, u zaključanim ormarima, a podaci u računalu zaštićuju se dodjeljivanjem korisničkog imena i lozinke koja je poznata samo zaposlenicima zaduženim za obradu podataka, te se radi daljnje sigurnosti i tajnosti pohranjuju na vanjski poslužitelj.

Članak 16.

Škola će po potrebi, a posebice prilikom objave podataka koji bi se mogli pripisati određenom ispitaniku provoditi pseudonimizaciju kao jednu od tehničkih mjera zaštite osobnih podataka.

Članak 17.

Osobe zadužene za obradu osobnih podataka odgovorne su za zaštitu osobnih podataka od slučajnog gubitka ili uništenja, od nedopuštenog pristupa ili nedopuštene promjene, nedopuštenog objavljivanja i svake druge zlouporabe.

**VII. ZAVRŠNE ODREDBE**

Članak 18.

Ovaj Pravilnik stupa na snagu danom objave.

Predsjednica školskog odbora:

**Sonja Valerijev**

Ovaj Pravilnik objavljen je na oglasnoj ploči Škole dana 5. lipnja 2018. godine.

Ravnateljica:

**Dubravka Dužević**

Klasa: 003-05/18-01/1

Urbroj: 2170-55-01-18-1

Rijeka, 5. lipnja 2018. godine

***Napomena: Ovaj primjer obrasca Pravilnika o obradi i zaštiti osobnih podataka Škole mogu koristiti počev od 25.svibnja 2018. od kada počinje i obveza primjene Opće uredbe o zaštiti podataka (EU) 2016/679.***

**PRILOG I**

***Obrazac evidencije aktivnosti obrade***

**EVIDENCIJA AKTIVNOSTI OBRADE OSOBNIH PODATAKA**

**Voditelj obrade osobnih podataka:**

Osnovna škola Podmurvice

adresa: Podmurvice 6, 51000 Rijeka

broj telefona: 051/678-177

broj faxa:051/676-177

e-mail: ospodmurvice@os-podmurvice-ri.skole.hr

**Odgovorna osoba Škole:**

Ravnatelj/ica: Dubravka Dužević, prof

**Službenik za zaštitu osobnih podataka**

naziv /ime: Marin Bogičević, tajnik

**Svrha obrade (opis):**

obrada osobnih podataka o redovnim učenicima škole

svrha obrade određena je:

- Zakonom o odgoju i obrazovanju u osnovnoj i srednjoj školi

**Način davanja privole ispitanika za prikupljanje i obradu njegovih osobnih podataka:**

pisana privola ispitanika

**Kategorija ispitanika i vrste podataka:**

Redoviti učenici

**Vrste podataka:**

1. ime i prezime
2. spol
3. datum i mjesto rođenja
4. adresa stanovanja
5. državljanstvo
6. OIB
7. JMBG
8. zdravstvenom stanju djeteta, tjelesnim nedostacima i stupnju invaliditeta
9. tjelesnim povredama
10. preboljenim zaraznim bolestima
11. podaci o obiteljskom životu i statusu obiteljske zajednice (obiteljska zajednica, samohrani roditelj)
12. aktivnostima u koje je djete uključeno
13. vjerskoj pripadnosti
14. razred koji učenik pohađa
15. program koji učenik pohađa
16. ime i prezime roditelja/zakonskog zastupnika
17. adrese stanovanja roditelja
18. kontakt brojevi roditelja
19. zapisi dobiveni sustavom video nadzora

**Kategorije primatelja kojima su osobni podaci otkriveni ili će im biti otkriveni:**

Ministarstvo znansti i obrazovanja, Ured države uprave PGŽ, CARnet, Grad Rijeka, školska liječnica, MUP, Centar za socijalnu skrb, turističke agencije, Zavod za zapošljavnaje, osiguravajuće kuće

**Predviđeni rokovi za brisanje osobnih podataka:** Sukladno zakonskim rokovima

**Opći opis tehničkih i organizacijskih sigurnosnih mjera za zaštitu podataka:**

Podaci u pisanom obliku čuvaju se u registratorima, u zaključanim ormarima, a podaci u računalu zaštićuju se dodjeljivanjem korisničkog imena i lozinke koja je poznata samo zaposlenicima zaduženim za obradu podataka, te se radi daljnje sigurnosti i tajnosti pohranjuju na vanjski poslužitelj.

**PRILOG II**

***Obrazac evidencije aktivnosti obrade***

**EVIDENCIJA AKTIVNOSTI OBRADE OSOBNIH PODATAKA**

**Voditelj obrade osobnih podataka:**

Osnovna škola Podmurvice

adresa: Podmurvice 6, 51000 Rijeka

broj telefona: 051/678-177

broj faxa:051/676-177

e-mail: ospodmurvice@os-podmurvice-ri.skole.hr

**Odgovorna osoba Škole:**

Ravnatelj/ica: Dubravka Dužević, prof

**Službenik za zaštitu osobnih podataka**

naziv /ime: Marin Bogičević, tajnik

**Svrha obrade (opis):**

obrada osobnih podataka o roditeljima učenika

svrha obrade određena je:

- Zakonom o odgoju i obrazovanju u osnovnoj i srednjoj školi

**Način davanja privole ispitanika za prikupljanje i obradu njegovih osobnih podataka:**

pisana privola ispitanika

**Kategorija ispitanika i vrste podataka:**

roditelji učenika

**Vrste podataka:**

1. ime i prezime
2. spol
3. OIB
4. JMBG
5. ime roditelja
6. datum i mjesto rođenja
7. adresa stanovanja
8. zanimanju
9. statusu zaposlenja
10. podaci o obiteljskom životu i statusu obiteljske zajednice (obiteljska zajednica, samohrani roditelj)
11. državljanstvo
12. zaposlenja
13. stambenih prilika
14. odnosima u obitelji i zdravstvenom stanju
15. materinjem jeziku, pripadnosti nacionlnoj manjini
16. telefonskom broju
17. broju mobilnog uređaja
18. adresi elektronske pošte
19. ostvarenim prihodima
20. tekućem računu i banci kod koje se vodi
21. zajedničkom kućanstvu
22. zapisi dobiveni sustavom video nadzora

**Kategorije primatelja kojima su osobni podaci otkriveni ili će im biti otkriveni:**

Ministarstvo znansti i obrazovanja, CARnet, Grad Rijeka, Ured državne uprave PGŽ, Centar za socijalnu skrb, MUP

**Predviđeni rokovi za brisanje osobnih podataka:** Sukladno zakonskim rokovima

**Opći opis tehničkih i organizacijskih sigurnosnih mjera za zaštitu podataka:**

podaci u pisanom obliku čuvaju se u registratorima, u zaključanim ormarima, a podaci u računalu zaštićuju se dodjeljivanjem korisničkog imena i lozinke koja je poznata samo zaposlenicima zaduženim za obradu podataka, te se radi daljnje sigurnosti i tajnosti pohranjuju na vanjski poslužitelj.

**PRILOG III**

***Obrazac evidencije aktivnosti obrade***

**EVIDENCIJA AKTIVNOSTI OBRADE OSOBNIH PODATAKA**

**Voditelj obrade osobnih podataka:**

Osnovna škola Podmurvice

adresa: Podmurvice 6, 51000 Rijeka

broj telefona: 051/678-177

broj faxa:051/676-177

e-mail: ospodmurvice@os-podmurvice-ri.skole.hr

**Odgovorna osoba Škole:**

Ravnatelj/ica: Dubravka Dužević, prof

**Službenik za zaštitu osobnih podataka**

naziv /ime: Marin Bogičević, tajnik

**Svrha obrade (opis):**

obrada osobnih podataka o zaposlenicima, pripravnicima, volonterima i studentima na stručnoj praksi

svrha obrade određena je:

- Zakonom o odgoju i obrazovanju u osnovnoj i srednjoj školi, Pravilnik o evidenciji radnog vremena, Zakon o mirovinskom osigurnaju, Zakon o zdravstvenom osiguranju

**Način davanja privole ispitanika za prikupljanje i obradu njegovih osobnih podataka:**

pisana privola ispitanika

**Kategorija ispitanika i vrste podataka:**

Zaposlenici škole; Pripravnici, Volonteri, Studenti na stučnoj praksi

**Vrste podataka:**

1. ime i prezime
2. spol
3. imena roditelja
4. JMBG
5. OIB
6. matični broj zaposlenika u instituciji
7. registarski broj HZMO-a
8. registarski broj HZZO-a
9. nacionalnost i pripadnost nacionalnoj manjini
10. državljanstvo
11. oznaku i stupanj invaliditeta
12. braniteljski status
13. vojna obveza (obveznik, nije obveznik, regulirana, nije regulirana i sl.)
14. broj telefona i mobilnog uređaja
15. adresu elektroničke pošte
16. prebivalište i boravište
17. podaci o plaćanju poreza i prireza
18. podaci o završenom školovanju
19. podaci o stručnom ispitu
20. podaci o uzdržavanim članovima obitelji
21. ocjene doprinosa rada
22. postupci i kazne
23. podaci o ukupnom stažu, ukupnom stažu u struci i ukupnom stažu u instituciji
24. status radnog odnosa (sitematizirano radno mjesto, određeno, neodređeno, puno, nepuno radno vrijeme i sl.)
25. način primanja u javnu službu (javni natječaj, premještaj, raspored i sl.)
26. podaci o početku primjene radnopravnog statusa (datum zaposlenja, datum rasporeda i sl. )
27. ustrojbena jedinica i naziv radnog mjesta
28. podaci o beneficiranom stažu
29. podaci o vježbeništvu / pripravništvu
30. podaci o raspolaganju
31. koeficijent
32. opis zaposlenja (redovno zaposlenje, zamjena … i sl.)
33. podaci o probnom radu
34. podaci o raspodjeli olakšica
35. podaci o prethodnim zaposlenjima i radnom stažu provedenom kod drugog poslodavca
36. osobni dokumenti
37. podaci o tekućem računu, žiro računu i zaštićenom računu
38. evidencija radnoga vremena i evidencija dolazaka na rad
39. podaci o kreditima
40. podaci o ovršnim postupcima
41. podaci o članstvu u sindikatu, sindikalnoj štednji i sindikalnom kreditu
42. podaci o osiguranju zapolenika i članova njihovih obitelji
43. podaci o osiguranju i osiguranju članova obitelji
44. zapisi dobiveni sustavom video nadzora

**Kategorije primatelja kojima su osobni podaci otkriveni ili će im biti otkriveni:**

Ministarstvo znansti i obrazovanja, Ured državne uprave PGŽ, Registar zaposlenika u javnom sektoru, Centralni obračun plaća, Grada Rijeke, CARnet, Hrvatski zavod za mirovinsko osiguranje, Hrvatski zavod za zdravstveno osiguranje, Hrvatski zavod za zapošljavanje, osiguravajuće kuće, medicina rada, prosvjetna inspekcija, Agencija za odgoj i obrazovanje, MUP, turistička agencija, strukovne udruge, Fakulteti

**Predviđeni rokovi za brisanje osobnih podataka:** Sukladno zakonskim rokovima

**Opći opis tehničkih i organizacijskih sigurnosnih mjera za zaštitu podataka:**

podaci u pisanom obliku čuvaju se u registratorima, u zaključanim ormarima, a podaci u računalu zaštićuju se dodjeljivanjem korisničkog imena i lozinke koja je poznata samo zaposlenicima zaduženim za obradu podataka, te se radi daljnje sigurnosti i tajnosti pohranjuju na vanjski poslužitelj.

**PRILOG IV**

***Obrazac evidencije aktivnosti obrade***

**EVIDENCIJA AKTIVNOSTI OBRADE OSOBNIH PODATAKA**

**Voditelj obrade osobnih podataka:**

Osnovna škola Podmurvice

adresa: Podmurvice 6, 51000 Rijeka

broj telefona: 051/678-177

broj faxa:051/676-177

e-mail: ospodmurvice@os-podmurvice-ri.skole.hr

**Odgovorna osoba Škole:**

Ravnatelj/ica: Dubravka Dužević, prof

**Službenik za zaštitu osobnih podataka**

naziv /ime: Marin Bogičević, tajnik

**Svrha obrade (opis):**

obrada osobnih podataka o vanjskim suradnicima i primateljima honorara i naknada

svrha obrade određena je:

- Zakonom o odgoju i obrazovanju u osnovnoj i srednjoj školi, Pravilnik o evidenciji radnog vremena, Zakon o mirovinskom osigurnaju, Zakon o zdravstvenom osiguranju

**Način davanja privole ispitanika za prikupljanje i obradu njegovih osobnih podataka:**

pisana privola ispitanika

**Kategorija ispitanika i vrste podataka:**

Vanjski suradnici i primatelji naknada i honorara

**Vrste podataka:**

1. ime i prezime
2. spol
3. imena roditelja
4. JMBG
5. OIB
6. funkciji koju obavlja putem ugovora o djelu
7. matični broj zaposlenika u instituciji
8. registarski broj HZMO-a
9. registarski broj HZZO-a
10. adresu stanovanja
11. država rezidencije
12. tekućem i /ili žiro računu
13. obveznom mirovinskom fondu
14. broju telefona
15. broju mobilnog uređaja
16. adresi elektroničke pošte

**Kategorije primatelja kojima su osobni podaci otkriveni ili će im biti otkriveni:**

Ministarstvo znansti i obrazovanja, Ured državne uprave PGŽ, Registar zaposlenika u javnom sektoru, Centralni obračun plaća, Grad Rijeke, Agencija za odgoj i obrazovanje

**Predviđeni rokovi za brisanje osobnih podataka:** Sukladno zakonskim rokovima

**Opći opis tehničkih i organizacijskih sigurnosnih mjera za zaštitu podataka:**

podaci u pisanom obliku čuvaju se u registratorima, u zaključanim ormarima, a podaci u računalu zaštićuju se dodjeljivanjem korisničkog imena i lozinke koja je poznata samo zaposlenicima zaduženim za obradu podataka, te se radi daljnje sigurnosti i tajnosti pohranjuju na vanjski poslužitelj.

**PRILOG V**

***Obrazac evidencije aktivnosti obrade***

**EVIDENCIJA AKTIVNOSTI OBRADE OSOBNIH PODATAKA**

**Voditelj obrade osobnih podataka:**

Osnovna škola Podmurvice

adresa: Podmurvice 6, 51000 Rijeka

broj telefona: 051/678-177

broj faxa:051/676-177

e-mail: ospodmurvice@os-podmurvice-ri.skole.hr

**Odgovorna osoba Škole:**

Ravnatelj/ica: Dubravka Dužević, prof

**Službenik za zaštitu osobnih podataka**

naziv /ime: Marin Bogičević, tajnik

**Svrha obrade (opis):**

Pomoćnici u nastavi

svrha obrade određena je:

- Zakonom o odgoju i obrazovanju u osnovnoj i srednjoj školi, Pravilnik o evidenciji radnog vremena

**Način davanja privole ispitanika za prikupljanje i obradu njegovih osobnih podataka:**

pisana privola ispitanika

**Kategorija ispitanika i vrste podataka:**

Pomoćnici u nastavi

**Vrste podataka:**

1.      ime i prezime

2.      OIB

3.  broj telefona i mobilnog uređaja

4.  adresu elektroničke pošte

5.  podaci o završenom školovanju

6.  ocjene doprinosa rada

7.  podaci o početku primjene statusa angažiranja (datum zaposlenja, datum rasporeda i sl. )

8.  evidencija radnoga vremena i evidencija dolazaka na rad

9. podaci prikupljeni video nazorom

**Kategorije primatelja kojima su osobni podaci otkriveni ili će im biti otkriveni:**

Centru za odgoj i obrazovanje, Grad Rijeka

**Predviđeni rokovi za brisanje osobnih podataka:** Sukladno zakonskim rokovima

**Opći opis tehničkih i organizacijskih sigurnosnih mjera za zaštitu podataka:**

Podaci u pisanom obliku čuvaju se u registratorima, u zaključanim ormarima, a podaci u računalu zaštićuju se dodjeljivanjem korisničkog imena i lozinke koja je poznata samo zaposlenicima zaduženim za obradu podataka, te se radi daljnje sigurnosti i tajnosti pohranjuju na vanjski poslužitelj.

Na temelju članka 37. Opće uredbe o zaštiti podataka (EU) 2016/679 i članka 54. Statuta Osnovne škole Podmurvice, Podmurvice 6, Rijeka, ravnatelj/ica Dubravka Dužević dana 5. lipnja 2018. donosi

**ODLUKU**

**o imenovanju službenika za zaštitu podataka**

I.

Službenikom za zaštitu osobnih podataka Osnovne škole Podmurvice imenuje se radnik **Marin Bogičević** zaposlen na radnom mjestu tajnika Osnovne škole Podmurvice.

II.

U svojstvu službenika za zaštitu osobnih podataka, radnik Marin Bogičević obavljati će dužnosti propisane čl. 39. Opće uredbe o zaštiti podataka.

III.

Radnik Marin Bogičević dužan je čuvati povjerljivost svih podataka i informacija koje sazna u obavljanju dužnosti službenika za zaštitu podataka, a ta obveza traje i nakon njenog prestanka obavljanja dužnosti službenika za zaštitu osobnih podataka.

IV.

O imenovanju službenika za zaštitu osobnih podataka Osnovna škola Podmurvice će obavijestiti Agenciju o zaštiti osobnih podataka i to najkasnije u roku od mjesec dana od dana donošenja ove odluke.

V.

Službene kontakt podatke službenika za zaštitu osobnih podatka iz toč. I. ove Odluke Osnovna škola Podmurvice će učiniti javno dostupnim na svojim web stranicama.

VI.

Ova Odluka stupa na snagu danom donošenja.

Klasa: 003-02/18-01/2

Urbroj: 2170-55-01-18-1

Rijeka, 5. lipnja 2018. godine RAVNATELJ/ICA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dubravka Dužević, prof.**

Na temelju članka 54. Statuta (članak statuta koji propisuje ovlasti ravnatelja) Osnovne škole Podmurvice, Podmurvice 6, Rijeka, ravnateljica Dubravka Dužević dana 5. lipnja 2018. godine, donosi

**ODLUKU**

**o osobama odgovornim za obradu osobnih podataka u Osnovnoj školi Podmurvice**

I.

U Osnovnoj školi Podmurvice vrši se obrada sljedećih vrsta osobnih podataka:

* osobni podaci zaposlenika Škole
* osobni podaci o učenicima redovitih razrednih odjela, Posebnog razrednog odjela i učenika Produženog boravka
* osobni podaci o članovima Školskog odbora
* osobni podaci o roditeljima članovima Vijeća roditelja
* osobni podaci o kandidatima koji sudjeluju u natječajnom postupku za zasnivanje radnog odnosa
* osobni podaci vanjskih suradnika i primatelja honorara i naknada
* osobni podaci pripravnika, volontera i studenata na stručnoj praksi
* osbni podaci o pomoćnicima u nastavi

II.

Osobama odgovornim za obradu osobnih podataka imenuju se;

Radnik **Marin Bogičević** zaposlen na radnom mjestu tajnika Osnovne škole Podmurvice imenuje se odgovornom osobom za obradu osobnih podataka zaposlenika, pripravnika, volentora i osobnih podataka o kandidatima koji sudjeluju u natječajnom postupku za zasnivanje radnog odnosa.

Imenovani radnik imenuje se odgovornom osobom za obradu osobnih podataka roditelja/skrbnika redovitih učenika Škole, osobnih podataka članova Školskog odbora, Vijeća roditelja i osobnih podataka vanjskih suradnika.

Radnica **Ljiljana Barić** zaposlena na radnom mjestu voditelja računovodstva Osnovne škole Podmurvice imenuje se odgovornom osobom za prikupljanje podataka učenika i roditelja učenika važnim za izdavanje računa školske prehrane i produženog boravka.

Imenovani radnik imenuje se odgovornom osobom za obradu osobnih podataka vanjskih suradnika važnih za vršenje isplata putem Ugovora o radu i/ili Ugovora o djelu.

Radnica **Nada Kegalj** zaposlena na radnom mjestu stručnog suradnika - psihologa imenuje se odgovornom osobom za obradu osobnih podataka o redovitim učenicima Škole i njihovim roditeljima, kao i za djecu u vrijeme upisa u prvi razred i njihovim roditeljima, skrbnicima.

Imenovani radnik imenuje se odgovornom osobom Škole za obradu osobnih podataka o učenicima koji se školuju prema rješenju o primejrenom obliku školovanja.

Imenovani radnik imenuje se odgovornom osobom za obradu osobnih podataka o učenicima koji su članovi Debatnog kluba.

Radnica **Alida Devčić Crnić** zaposlena na radnom mjestu stručnog suradnika - knjižničara imenuje se odgovornom osobom za obradu osobnih podataka o redovitim učenicima upisanih u školsku knjižnicu.

Imenovani radnik imenuje se odgovornom osobom za obradu osobnih podataka o zaposlenicima upisanih u školsku knjižnicu.

Imenovani radnik imenuje se odgovornom osobom za obradu osobnih podataka o za objavu na mrežnim stranicama škole.

Radnica **Roberta Bonassin** zaposlena na radnom mjestu učitelja talijanskog jezika imenuje se odgovornom osobom za obradu osobnih podataka o za objavu na mrežnim stranicama škole.

Radnica **Iva Vukić Antić** zaposlena na radnom mjestu stručnog suradnika – socijalnog pedagoga imenuje se odgovornom osobom Škole za obradu osobnih podataka o učenicima koji se školuju prema rješenju o primejrenom obliku školovanja.

Radnica **Dijana Toljanić** zaposlena na radnom mjestu učitelja – socijalnog pedagoga u Posebnom razrednom odjelu imenuje se odgovornom osobom Škole za obradu osobnih podataka o učenicima koji se školuju u Posebnom razrednom odjelu.

Radnik **Marko Kovačić** zaposlen na radnom mjestu učitelja matematike i informatike imenuje se odgovornom osobom za obradu osobnih podataka o redovitim učenicima Škole koji se unose u elektroničke baze podataka.

Radnik **Vladimir Šavle** zaposlen na radnom mjestu učitelja informatike imenuje se odgovornom osobom za obradu osobnih podataka o redovitim učenicima Škole koji se unose u elektroničke baze podataka.

Radnica **Tamara Turić** zaposlena na radnom mjestu učitelja likovne kulture imenuje se odgovornom osobom Škole za obradu osobnih podataka o učenicima koji su članovi Učeničke zadruge škole.

Radnica **Sonja Valerijev** zaposlena na radnom mjestu učitelja tjelesne i zdravstvene kulture imenuje se odgovornom osobom Škole za obradu osobnih podataka o učenicima koji su članovi Školskog sportskog društva.

Radnica **Ira Gortan** zaposlena na radnom mjestu učitelja tehničke kulture imenuje se odgovornom osobom Škole za obradu osobnih podataka o učenicima koji su članovi maketarskog i robotičkog kluba.

Radnica **Loredana Leerner** zaposlena na radnom mjestu učiteljice razredne nastave imenuje se odgovornom osobom za obradu osobnih podataka o redovitim učenicima upisanih produženi boravak.

Radnica **Ana Paljušaj** zaposlena na radnom mjestu učiteljice razredne nastave imenuje se odgovornom osobom za obradu osobnih podataka o redovitim učenicima upisanih produženi boravak.

Radnik **Željko Žic Solis** zaposlen na radnom mjestu domara imenuje se odgovornom osobom za obradu osobnih podataka prikupljenih korištenjem sustava video nadzora.

Temeljem Rješenja o tjednim i godišnjim zaduženjima učitelja, osobe zadužene poslovima razredništva, njihovi zamjenici i osobe koje su zadužene u neposrednom radu s učenicima imenuju se odgovornim osobama Škole za obradu osobnih podataka učenika razrednog odjela za koji su zaduženi.

Svi radnici moraju s poslodavcem potpisati Izjavu kojim će se utvrditi osobna odgovornost za čuvanje povjerljivosti podataka i posljedica njihova kršenja.

III.

Imenovane osobe iz toč. II. ove Odluke obavljaju poslove obrade i prikupljanja osobnih podataka, poslove vezane uz upisivanja podataka u evidenciju aktivnosti te druge poslove vezane uz obradu osobnih podataka Osnovne Škole Podmurvice propisanih Općom uredbom o zaštiti podataka i Pravilnikom o zaštiti i obradi osobnih podataka u Osnovnoj školi Podmurvice.

IV.

Ova Odluka stupa na snagu danom donošenja.

Klasa: 003-02/18-01/3

Urbroj: 2170-55-01-18-1

Rijeka, 5. lipnja 2018. godine

RAVNATELJ/ICA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dubravka Dužević, prof.**